CELEX: 62007CO0477
Language: sk
Date: 2008-07-09 00:00:00
Title: Uznesenie Súdneho dvora (šiesta komora) z 9. júla 2008. # Gerlach & Co. NV proti Belgische Staat. # Návrh na začatie prejudiciálneho konania: Hof van beroep te Antwerpen - Belgicko. # Článok 104 ods. 3 prvý pododsek rokovacieho poriadku - Colný kódex Spoločenstva - Pojmy ,zapísanie do účtovnej evidencie‘ a ,oznámenie‘ sumy cla dlžníkovi - Predchádzajúce zapísanie sumy colného dlhu do účtovnej evidencie - Vymáhanie colného dlhu. # Vec C-477/07.

Uznesenie Súdneho dvora (šiesta komora) z 9. júla 2008 – Gerlach & Co./Belgické kráľovstvo
      (vec C‑477/07)
      „Článok 104 ods. 3 prvý pododsek rokovacieho poriadku – Colný kódex Spoločenstva – Pojmy ,zapísanie do účtovnej evidencie‘ a ,oznámenie‘ sumy cla dlžníkovi – Predchádzajúce zapísanie sumy colného dlhu do účtovnej evidencie – Vymáhanie colného dlhu“
      1.                     Vlastné zdroje Európskych spoločenstiev – Dodatočné vyberanie dovozného cla alebo vývozného cla (nariadenie Rady č. 2913/92,
            článok 217 ods. 1 a článok 221 ods. 1, a nariadenie Rady č. 1552/89, článok 6) (pozri body 18, 22, 23, bod 1 výroku)
      2.                     Vlastné zdroje Európskych spoločenstiev – Dodatočné vyberanie dovozného cla alebo vývozného cla (nariadenie Rady č. 2913/92,
            článok 221 ods. 1 a 3) (pozri body 25 – 30, bod 2 výroku)
      Predmet 
      
         
               Návrh na začatie prejudiciálneho konania – Hof van beroep te Antwerpen – Výklad článku 217 a článku 221 ods. 1 nariadenia
                  Rady (EHS) č. 2913/92 z 12. októbra 1992, ktorým sa vydáva Colný kódex Spoločenstva (Ú. v. ES L 302, s. 1; Mim. vyd. 02/004,
                  s. 307), a článku 6 nariadenia Rady (EHS, Euratom) č. 1552/89 z 29. mája 1989, ktorým sa vykonáva rozhodnutie 88/376/EHS,
                  Euratom o systéme vlastných zdrojov Spoločenstiev (Ú. v. ES L 155, s. 1) [teraz nariadenie Rady (ES, Euratom) č. 1150/2000
                  z 22. mája 2000, ktorým sa vykonáva rozhodnutie 94/728/ES, Euratom] (Ú. v. ES L 130, s. 1; Mim. vyd. 01/003, s. 169) – Pojmy
                  „zapísanie do účtovnej evidencie“ a „oznámenie“ sumy cla dlžníkovi – Predchádzajúce zapísanie sumy colného dlhu do účtovnej
                  evidencie – Vymáhanie dlhu
               
            Výrok 
      
         
                  1.
               
               
                  
               
               
                  	Článok 221 ods. 1 nariadenia Rady (EHS) č. 2913/92 z 12. októbra 1992, ktorým sa vydáva Colný kódex Spoločenstva, sa má vykladať
                     v tom zmysle, že výraz „zapísanie do účtovnej evidencie“ vymáhaného cla, ktorý je v tomto ustanovení použitý, je „zápisom“
                     uvedenej sumy definovaným v článku 217 ods. 1 uvedeného nariadenia a že takýto zápis nie je to isté ako zápis uvedeného cla
                     do účtov vlastných zdrojov podľa článku 6 nariadenia Rady (EHS, Euratom) č. 1552/89 z 29. mája 1989, ktorým sa vykonáva rozhodnutie
                     88/376/EHS, Euratom o systéme vlastných zdrojov Spoločenstiev.
                  
               
            
         
                  2.
               
               
                  
               
               
                  	Článok 221 ods. 1 nariadenia č. 2913/92 sa má vykladať v tom zmysle, že pred oznámením sumy vymáhaného cla musia colné orgány
                     členského štátu vykonať zápis uvedenej sumy; pokiaľ nebola suma riadne oznámená v súlade s uvedeným ustanovením, nemôžu ju
                     uvedené orgány vymáhať. Tieto orgány si však zachovávajú možnosť opakovať oznámenie uvedenej sumy, pokiaľ dodržia podmienky
                     upravené uvedeným ustanovením a ustanovenia o premlčaní platné ku dňu vzniku colného dlhu.